**Приложение 1.4**

**Технически изисквания за избор на застраховател за застраховане недвижимо имущество, собственост на болница „Лозенец“**

Обект на застраховане е следното недвижимо имущество, описано в таблица 2:

1. **Застраховката на недвижимото имущество следва да обезщетява при пълна загуба и/или частични повреди следствие на следните рискове:**

* Пожар /независимо от причината за пожара/ и последиците от гасенето му
* мълния
* експлозия
* имплозия
* удар от летателни апарати или от падащи от тях части и предмети;
* Буря
* Ураган
* Увреждане от падащи клони и дървета;
* Проливен дъжд
* наводнение от природно бедствие, вкл. наводнение в следствие на проливен дъжд и сняг, както и наводнение от преливане на водни басейни;
* Увреждане от тежест при естествено натрупване на сняг или лед, падане на лавина;
* Действие на подпочвени води
* Действие на морски вълни;
* Свличане и струпване на земни пластове;
* Градушка;
* Измръзване на стоково-материални запаси;
* Удар от пътно превозно средство или животно, авария на подемни машини;
* Увреждане на имущество по време на транспортирането му от един адрес на друг със собствен или нает транспорт;
* Внезапно изтичане на вода от спринклерни инсталации;
* Авария на водопроводни, канализационни, отоплителни и климатични инсталации;
* ударна вълна;
* **чупене на стъкла**, **вкл. по фасадата на сградите и на стъклени елементи /паравани, маси и вътрешни стъклени стени/, които са разположени във вътрешността на сградата;**
* Земетресение;
* Вандализъм, включително злоумишлен пожар и злоумишлена експлозия;
* Разноски за разчистване на мястото, на което се е намирало унищоженото или повреденото имущество, както и разходи, извършени от застрахования за ограничаване на вредите във връзка с настъпило застрахователно събитие – до размера на застрахователната сума за това имущество;

1. Застрахователната сума за недвижимото имущество, е определена съгласно

балансовата му стойност към датата на публикуване на настоящата покана и е в размер на:

**55735083,28** лв. /петдесет и пет милиона седемстотин тридесет и пет хиляди осемдесет и три и 0,28/лева

**\* ЗАБЕЛЕЖКА: Застрахователната сума на сградите включва и стойността на стъклата, вкл. по фасадата на сградите и на стъклени елементи /паравани, маси и вътрешни стъклени стени/, които са разположени във вътрешността на сградата**

3. Застрахователят следва да приеме предложената от БОЛНИЦА ЛОЗЕНЕЦ застрахователна сума, вписана в т.2, като се съгласява, че при настъпванена застрахователно събитие, обезщетението ще се определя на база възстановителна стойност, като и че имуществото няма да счита за подзастраховано и няма да редуцира размера на застрахователното обезщетение, позовавайки се на наличие на подзастраховане.

4. Отговорността на Застрахователя за покрити застрахователни рискове: на база 100% застрахователната сума.

5. В случай, че Възложителят придобие ново имущество или извърши подобрения на сградния фонд, след сключване и влизане в сила на застрахователния договор и има необходимост от дозастраховане на подобренията, то те да могат да се застраховат при спазване на договорените по силата на сключения застрахователен договор условия, от датата на тяхното зачисляване като активи на БОЛНИЦА ЛОЗЕНЕЦ до края на срока на сключения застрахователния договор, по усмотрение на Възложителя.

6. Застрахователната премия по застраховката на недвижимото имущество трябва да включва и дължимият Данък върху застрахователните премии (обн. Държавен вестник, бр. 86 от 02.11.2010 г., в сила от 01.01.2011 г.).

7. Застрахователната премия по застраховката на недвижимото имущество не трябва да включва отстъпки/ бонуси, които да бъдат изискуеми и дължими към участника/ застрахователя при настъпване на застрахователно събитие.

8. Условия на плащане на застрахователната премия:

а/ еднократно или разсрочено /до четири равни вноски/, без завишение, в български лв. по банков път

б/ застрахователната премия се издължава до 15 работни дни, след влизане в сила на застрахователната полица

9. Вредите се установяват чрез оглед, описание и оценка от Застрахователя в присъствието на Застрахования.

10. Размерът на застрахователното обезщетение се определя на база възстановителна стойност на загубата/щетата, в рамките на застрахователната сума за съответното имущество, като:

а/ при частични щети: размерът на обезщетението е на база на необходимите разходи за възстановяването на увреденото имущество във вида преди щетата, в това число труд и материали за извършване на ремонта.

Ако стойността на ремонта ще надхвърля 70% от застрахователната сума, то по преценка на застрахования, че ремонта би бил нерентабилен и след писмено искане към застрахователят щетата да бъде определена като тотална, застрахователят се задължава да изплати на застрахования застрахователната сума;

б/ при тотални щети: изплаща се застрахователната сума, съгласно т. 2 от настоящето задание

в/ от размера на одобреното обезщетението не следва да се удържат суми, за които могат да бъдат реализирани останките от увреденото имущество, ако застрахованият декларира пред застрахователя, че не желае и не може да реализира въпросните останки;

11. Срок за изплащане на застрахователното обезщетение:

а/ по договореност, при щети с особено голям размер, се допуска предварително изплащане по банков път до 50% от приблизителния размер на обезщетението, преди приключване на довършителните работи.

б/ авансовото плащане се извършва по банков път до 24 часа, след представяне от страна на Застрахования на всички документи и данни, необходими за установяване на вредата по основание и приблизителен размер, и след осъществен оглед от страна на Застрахователя.

в/ окончателно определения размер на обезщетението с приспадане на авансовото плащане се изплаща по банков път в срок от 15 дни след представяне от страна на Застрахования на всички писмени документи и данни, необходими за установяване на вредата по основание и размер.

12. Оценка на щетите се извършва към датата на настъпване на застрахователното събитие въз основа на оглед и оценка от вещо лице, по цени на Застрахователя, предварително съгласувани с Застрахования или по фактури за извършен ремонт, след предварително съгласуване със застрахователя.

1. Срок на застраховката: Застрахователната полица за недвижимото имущество се сключва за срок от 1 година, като срокът й започва да тече от **00.00** часа на денят, след сключване на договора с избраният за изпълнител участник;
2. При сключване и изпълнение на застрахователният договори ще бъдат ползвани услугите на „Амарант България” ООД – лицензиран застрахователен брокер, в качеството му на обслужващ брокер на **БОЛНИЦА ЛОЗЕНЕЦ**, съгласно договор за възлагане с Изх.№: 18 от 01.02.2013г.
3. **Описание на недвижимото имущество, обект на застраховане:** приложен списък на сградите, обект на застраховане – Таблица 2